Bijeg u Egipat
<s>Bijeg u Egipat događaj je iz Isusovog života opisan u Novom zavjetu.</s>

<s>Sveta tri kralja poklonila su se Isusu.</s><s>Htjeli su se vratiti u Jeruzalem, da poruče Herodu gdje se nalazi Isus.</s><s>U snu, Bog im je preko anđela zapovijedio da se ne vraćaju, nego da odu kući.</s><s>Nakon što su otišli, sv. Josipu u snu se ukazao anđeo i rekao: "Ustani, uzmi dijete i majku njegovu te bježi u Egipat i ostani ondje dok ti ne reknem, jer će Herod tražiti dijete da ga pogubi" (Mt 2, 13).</s><s>Herod je odlučio pogubiti svu djecu u Betlehemu i okolici od dvije godine na niže, stoga su Josip, Djevica Marija i Isus morali pobjeći.</s><s>Bog Otac ni Isus nisu upotrijebili svoje moći, da se brane od progonstva, već su izbrali ponizan put.</s><s>Sv. Josip je poslušao i s Marijom i Isusom na brzinu krenuo još iste noći na put samo s najosnovnijim stvarima.</s><s>Granica je bila nekoliko sati daleko, a slijedila je pustinja po kojoj su putovali pet-šest dana.</s><s>Bili su u strahu, da ih ne stigne Herodova vojska.</s>

<s>U Egiptu je bilo dosta Židova, koji su tu došli zbog trgovine ili zbog progona.</s><s>Prema predaji, smatra se, da je sveta obitelj bila u današnjem selu Matariji nedaleko antičkog grada Heliopolisa (danas dio Kaira).</s><s>Sv. Josip bio je drvodjelja pa je svojim radom izdržavao Djevicu Mariju i Isusa.</s><s>Bilo je vremena, kada su bili gladni i jedva su preživljavali.</s><s>U selu Matariji i danas postoji jedan zdenac pitke vode, dok je u svim okolnim zdencima slana voda.</s><s>Smatra se, da je to zasluga svete obitelji.</s>

<s>Bili su u Egiptu nekoliko godina, dok nije umro Herod.</s><s>Tada se anđeo javio Josipu u snu i rekao: „Ustani, reče, uzmi dijete i njegovu majku  te pođi u zemlju izraelsku jer su umrli oni koji su djetetu o glavi radili (Mt 2, 20)“.</s><s>Vratili su se u Izrael, ali ne u Judeju, jer je tamo vladao Herdovov nasljednik Arhelaj, nego u Nazaret u Galileju gdje su bili sigurni (Mt 2, 22).</s><s>Kada su se vratili iz Egipta ispunilo se starozavjetno proročanstvo: „Iz Egipta dozvah Sina svog (Hoš 1,11).“</s>

<s>Sveta obitelj uzor je progananicima i izbjeglicama, jer su to i sami bili.</s><s>Kršćanstvo se brzo širilo Egiptom nakon Isusova uskrsnuća, gdje su s vremenom nastali brojni samostani.</s>

<s>Unutarnje veze 
 Pokolj nevine dječice</s>

<s>Izvori</s>

<s>Isus
Novi zavjet</s>

